|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-14

Дана: 30.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНОГ ПОНУЂАЧА:**

„Поштовани,

У складу са чланом 63. ЗЈН ("СЛ. гласник РС". бр. 124/2012, 14/2015 и 68/2015), молимо Вас да нам благовремено дате појашњење конкурсне документације а све како би потенцијални понуђачи били у могућности да поднесу одговарајуће и прихватљиве понуде.

Молимо Вас да нам одговорите да ли ћете, поступити у складу са члановима 10., 70. и 72. ЗЈН ("СЛ. гласник РС", бр. 124/2012, 14/2015 и 68/2015) у односу на следеће захтеве техничке спецификације:

1. У минималним техничким захтевима наручиоца за партију бр.12 под редним бројем 1.4 стоји- "Врата су клизна са пнеуматском активацијом и вертикалним отварањем". У појашњењу бр: 112-19-0/3-8 од 24.05.2019. године навели сте да сте се за наведену карактеристику одлучили из сигурносних разлога, у случају нестанка електричне енергије, где је у одговору наведено да се пнеуматска врата лако могу отворити ручно. Безбедно отварање врата је могуће на свим системима који су прављени по ЕН ИСО 15883 и без електричне енергије уколико је то безбедно за оператора, на шта се машине приликом валидације и тестирају те је Ваш став да је пнемуатска активација безбеднија од других система неоснована и неутемељена на научним доказима и без сумње усмерена само ка ограничавању конкуренције и онемогућавању других понуђача осим једног да учествују. Дакле, сасвим је јасно да је циљ да једна фирма добије овај тендер, међутим како то, нажалост, не може, није легално и у складу са важећим позитивноправним прописима, молимо Вас да измените конкурсну документацију у погледу овог услова, а све како остали потенцијални понуђачи не би морали на други, законом предвиђен начин, да заштите своја права.

2. Даље сте у појашњењу бр: 112-19-0/3-8 од 24.05.2019. на питање заинтересованог лица (питање број 2), навели да се брише стандард ЕН ИСО 15883-1. Морамо да вам скренемо пажњу да стандард ЕН ИСО 15883 говори о генералним потребним перформансама за машине за прање и дезинфекцију медицинских елемената за вишекратну употребу. Такође наводи и методе и инструментацију потребну за валидацију, рутинску контролу и праћење рада као и ревалидацију, периодичну или после битних поправки и измена. Део 1 (ЕН ИСО 15883-1) односи се на опште захтеве, термине, дефиниције и тестове. Такође дефинише опште захтеве за прање и дезинфекцију и њихову додатну опрему која је намењена за чишћење и дезинфекцију медицинских уређаја који се могу поново користити и других предмета који се користе у медицинској, стоматолошкој, фармацеутској и ветеринарској пракси. Он дефинише захтеве за перформансе за чишћење и дезинфекцију, као и за прибор који може бити потребан за постизање потребних перформанси. Методе и инструментације потребне за валидацију, рутинску контролу и праћење и поновну валидацију, периодично и након неопходних поправки, такође су дефинисане. Молимо Вас да проверите да ли је дошло до грешке приликом одговора за партију број 12 у појашњењу бр: 112-19-0/3-8 од 24.05.2019. године где сте навели да се брише стандард ЕН ИСО 15883-1 јер брисање стандарда ЕН ИСО 15883-1 има негативан утицај на квалитативне аспекте уређаја који се набављају, а самим ти се угрожава и безбедност пацијента и руковаоца уређаја. Уколико се не ради о грешци онда мотиви Наручиоца никако нису јасни и отвара друга питања везано за то какав је циљ наручиоца и за чије потребе се пише спецификација.

Морамо још једном да вам скренемо пажњу да се овако постављеним горе наведеним захтевима знатно ограничавају потенцијални понуђачи који нуде добра одговарајућег стандарда и квалитета да учествују у поступку што је супротности са Законом о јавним набавкама. Наведена минимална одступања ни на који начин не утичу на рад тражене опреме нити на квалитет самог процеса, а са друге стране на тај начин Наручилац обезбеђује пуно поштовање начела из члана 10. ЗЈН ("СЛ. гласник РС", бр. 124/2012, 14/2015 и 68/2015)

„Начело обезбеђивања конкуренције

Члан 10

Наручилац је дужан да у поступку јавне набавке омогући што је могуће већу конкуренцију. Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.“

**ОДГОВОРИ НАРУЧИОЦА:**

1. Наручилац остаје при својим захтевима из конкурсне документације, односно захтева да врата буду клизна са пнематском активацијом и вертикалним отварањем.

2. Није дошло до грешке, наручилац је у претходној измени конкурсне документације избрисао из својих захтева стандард ЕН ИСО 15833-1:2006.

Наручилац напомиње да је у свему поступио у складу са чланом 70. Закона о јавним набавкама и да су техничке спецификације описане на начин који је објективан и који одговара стварним потребама наручиоца. Наручилац је кроз техничке спецификације исказао своје минималне захтеве, које добро које је предмет јавне набавке мора да задовољи у погледу техничких карактеристика. Дакле, наручилац је предметна добра дефинисао исључиво полазећи од својих потреба и опредељених финансијских средстава. Наручилац напомиње да није дужан да техничке спецификације дефинише тако да може да их испуни свако заинтересовано лице. Околности да неко од понуђача не може да понуди добра овако захтеваних техничких карактеристика, не значи да и други понуђачи не могу да понуде управо такво добро.

С поштовањем,

*Комисија за јавну набавку 112-19-О*